"ዓሚቕ ሓዘንና ነቶም ዝሞቱ ክመልሶም ኣይክእል'ዩ" ኢሉ ሓደ ቀሺ ናይ ኦርቶዶጽ ተዋህዶ ቤተክርስቲያን። "እዚ ሓዘን ናይ መላእ ዓለም'ዩ" ድሕሪ ምባሉ ድማ ሰራሕተኛታት መንገዲ ኣየር ኢትዮጵያ ገጾም ብንብዓት ተሓጺቡ ኢሉ ሮይተርስ ኣብ ጸብጻቡ። ምንጪ ስእሊ, Getty Images መግለጺ ስእሊ, ኣብቲ እቲ ሓደጋ ዘጋጠመሉ ዝተነበረ ዕምባባ ጠንቂ ምውዳቕ ናይ'ታ ሓዳስ ነፋሪት ንምፍላጥ "ነዊሕ እዋን ክወስድ ይኽእል'ዩ" ኢላ ሚኒስተር መጓዓዚያ ኢትዮጵያ። "ከምዚ ዓይነት ክብደት ዘለዎ ጉዳይ መርሚርካ ጭቡጥ ዝኾነ ውጽኢት ክትረብ ጥንቃቐ ዝሓትት መጽናዕትን ነዊሕ እዋንን የድሊ" ኢላ ሚኒስተር ዳግማዊት ሞገስ ኣብ ዝሃበቶ ጋዜጣዊ መብርሂ። እቲ ብኢትዮጵያ ዝካየድ ዘሎ መርመራ፡ ንኣሜሪካን ፈረንሳይን ሓዊስካ ካብ ሓያሎ ጉጅለታት ዓለምና ይሕገዝ ኣሎ። ተዛማዲ ትሕዝቶ መገዲ ኣየር ኢትዮጵያ፤ እቶም ግዳያት መን እዮም?
